
Kvalifikācijas prasības atklātam konkursam
“Lietota autogreidera iegāde” (identifikācijas Nr. PSIAGK 2025/8)
(projekts)

	Nr.p.k.
	Pretendentam ir jāatbilst šādām pretendentu kvalifikācijas prasībām:
	Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta kvalifikāciju apliecinošie dokumenti: 

	1. 

	Pretendents ir reģistrēts Latvijas Republikas Uzņēmumu reģistra komercreģistrā atbilstoši normatīvo aktu prasībām vai līdzvērtīgā reģistrā ārvalstīs atbilstoši Pretendenta reģistrācijas valsts normatīvo aktu prasībām (neattiecas uz fiziskām personām). Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
Pretendents, fiziska persona, ir reģistrēts VID kā saimnieciskās darbības veicējs.
	Par reģistrācijas faktu Latvijas Republikas Uzņēmumu reģistrā Pasūtītājs pārliecināsies Uzņēmumu reģistra mājas lapā.
Par reģistrāciju kā saimnieciskās darbības veicējam Pasūtītājs pārliecināsies VID mājas lapā.
Ārvalstī reģistrētam Pretendentam jāiesniedz:
1.	kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas interneta vietnes adresi, kurā Pasūtītājs var pārliecināties par Pretendenta atbilstību minētajai prasībai;
2.	komersanta amatpersonu saraksts, norādot Pretendentu un personu, kuras ir pretendenta valdes vai padomes loceklis vai prokūrists, vai persona, kura ir pilnvarota pārstāvēt Pretendentu darbības, kas saistītas ar filiāli, vārdu, uzvārdu un personas kodu. Minētā informācija iesniedzama arī par personu apvienības un apakšuzņēmēja amatpersonām.

	2. 
	Ja piedāvājumu iesniedz piegādātāju apvienība vai personālsabiedrība.
	Ja pretendents ir apvienība, tad jāiesniedz apvienības dalībnieku starpā noslēgtu vienošanās par katram apvienības dalībniekam nododamo izpildāmo darbu daļu procentos no piedāvātās kopējās līgumcenas un šo darbu raksturojumu. Vienošanās jāparedz, ka visi tie biedri, uz kuru saimnieciskajām iespējām piegādātājs balstās un kuri būs finansiāli atbildīgi par līguma izpildi, par uzņemtajām saistībām atbild solidāri un, ka apvienības dalībnieki apņemas izveidot personālsabiedrību vai noslēgt sabiedrības līguma gadījumā, ja piegādātāju apvienība tiks atzīta par Konkursa uzvarētāju.
Pieteikumu konkursam un Finanšu piedāvājumu paraksta visi apvienības dalībnieki.

	3. 
	Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi.
	Pretendents piedāvājumam pievieno personas, uz kuras iespējām Pretendents balstās, rakstisku apliecinājumu vai vienošanos ar Pretendentu, kurā norādīts, ka tas nodos Pretendenta rīcībā līguma izpildei nepieciešamos resursus gadījumā, ja ar Pretendentu tiks noslēgts līgums, un šie resursi būs Pretendenta rīcībā visu Iepirkuma līguma izpildes laiku.
Ja pretendents, lai apliecinātu savu kvalifikāciju, balstās uz ārvalstu personu, jāiesniedz minētās personas reģistrācijas apliecības kopija un atbilstoši attiecīgās valsts normatīvajiem aktiem izsniegts dokuments, kas apliecina tiesības veikt attiecīgus darbus vai, piemēram, norādot publiski pieejamu reģistru, kur Pasūtītājs varētu pārliecināties par attiecīgās personas reģistrāciju un tiesībām veikt attiecīgos darbus, ja attiecīgie valsts normatīvie akti paredz šādu ziņu publisku reģistru.

	4. 
	Prasības apakšuzņēmēju piesaistīšanai
	Ja pretendents (arī apvienība) plāno piesaistīt iepirkuma priekšmetā ietilpstošo darbu izpildei apakšuzņēmēju, kura veicamo darbu vērtība ir vismaz 10 000 euro no piedāvātās līguma summas, jāiesniedz savstarpēji noslēgta vienošanās, kurā norādīti apakšuzņēmējam nododamo darbu veidi, šo darbu apjoms procentos no piedāvātās līguma summas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par konkursa uzvarētāju un pievienojot informāciju par apakšuzņēmēja paraksta tiesīgajām amatpersonām.

	5. 
	Pretendentam iepriekšējo 5 (piecu) gadu laikā (2020., 2021., 2022., 2023., 2024. un 2025.gadā līdz piedāvājuma iesniegšanas dienai) ir pieredze vismaz 1 (viena) līguma par autogreidera piegādi izpildē, t.i., pretendents ir izpildījis vismaz 1 (vienu) noslēgto līgumu, kura ietvaros pretendents ir piegādājis piegādāts vismaz vienu jaunu vai lietotu autogreideru, kura vērtība ir vismaz EUR 30 000,00 bez pievienotās vērtības nodokļa. 
	Pretendentam piedāvājumā jāiesniedz:
1) pieredzes saraksts, kas sagatavots saskaņā ar nolikuma pielikuma veidni, kas apliecina pretendenta norādīto pieredzi,
2) pozitīva atsauksme no vismaz 1 (viena) pieredzes sarakstā norādītā pasūtītāja par pretendenta veiktajām piegādēm, kas atbilst nolikumā noteiktajām prasībām. Atsauksmē jābūt norādītai vismaz šādai informācijai: pasūtītājs; līguma priekšmets (nosaukums, modelis), līguma izpildes laiks (gads, mēnesis); veikto piegāžu īss raksturojums un kvalitāte. 
Pasūtītājs patur tiesības sazināties ar Pretendenta norādītajiem Pasūtītājiem arī rakstiskas atsauksmes saņemšanas gadījumā. 

